30.10.2013 Jurnalul Oficial al Uniunii Europene L 288/69 DECIZIA 2013/534/PESC A CONSILIULUI din 29 octombrie 2013 de modificare a Deciziei 2012/642/PESC privind măsuri restrictive împotriva Belarus CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 15 octombrie 2012, Consiliul a adoptat Decizia 2012/642/PESC (!)  care impune măsuri restrictive împotriva Belarus. Respectivele măsuri se aplică până la 31 octombrie 2013. (2)  Pe baza unei revizuiri a Deciziei 2012/642/PESC, măsurile restrictive respective ar trebui prelungite până la 31 octombrie 2014. (3)  Având în vedere menţinerea gravității situației din Belarus, Consiliul consideră că trei persoane ar trebui adăugate pe lista persoanelor şi entităților cărora li se aplică măsurile restrictive prevăzute în  Decizia 2012/642/PESC. (4) De asemenea, Consiliul consideră că nu mai există motive pentru menținerea anumitor persoane şi entități pe lista persoanelor şi entităților cărora li se aplică măsurile restrictive prevăzute în Decizia 2012/642/PESC. (5)  În plus, informațiile referitoare la anumite persoane și entități care figurează în anexa la Decizia 2012/642/PESC ar trebui actualizate. (!) Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (JO L 285, 17.10.2012, p- 1). (6) Prin urmare, Decizia 2012/642/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2012/642/PESC se modifică după cum urmează: 1. La articolul 8, alineatul (2) se înlocuieşte cu următorul text: „(2) Prezenta decizie se aplică până la 31 octombrie 2014. Aceasta se reexaminează permanent. Aceasta poate fi reînnoită sau modificată, după caz, în situația în care Consiliul consideră că obiectivele acesteia nu au fost îndepli- nite.” 2. Anexa se înlocuieşte cu textul din anexa la prezenta decizie. Articolul 2 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, 29 octombrie 2013. Pentru Consiliu Președintele L. LINKEVICIUS